Momentul în care Rudy Giuliani află de la reporteri că Joe Biden a câștigat alegerile: "Nu fiți ridicoli!" .
Rudy Giuliani a aflat de la jurnaliști că Joe Biden a câștigat alegerile în SUA. Avocatul personal al lui Donald Trump a susținut o conferință de presă în care acuza fraudă la alegeri. Jurnaliștii i-au spus lui Giuliani că Joe Biden a fost declarat câștigător.
Fostul primar al New York-ului, Rudy Giuliani, a insistat că rezultatele nu pot fi decise până nu sunt rezolvate de Curtea Supremă contestațiile legale ale echipei de campanie a lui Donald Trump."Cine l-a declarat câștigător?" a întrebat Giuliani referindu-se la pleiada de televiziuni, publicații și agenții de presă care au l-au anunțat victorios pe Biden. "Doamne, toate canalele? Toate? Wow. Nu fiți ridicoli. Nu canalele TV decid alegerile, voturile decid!" a spus Giuliani. "Ar fi trebuit să se permită și observatorilor republicani și observatorilor democrați să se uite la buletinele de vot. Niciun republican nu a avut posibilitatea să verifice acele buletine de vot. De exemplu, în Pittsburgh, 300.000 de buletine de vot prin corespondență nu au putut fi studiate de nici măcar un singur republican. Începe să devină un model, Georgia, Michigan, Carolina de Nord. Cum spunea un prieten: nu cred în conspirații, dar nu cred nici în coincidențe", a spus Giuliani la conferință.